b'\n_START_ARTICLE_\nVeliki Iran\n_START_PARAGRAPH_\nVeliki Iran (perz. \xd8\xa7\xdb\x8c\xd8\xb1\xd8\xa7\xd9\x86 \xd8\xa8\xd8\xb2\xd8\xb1\xda\xaf: Ir\xc4\x81n-e Bozorg ali \xd8\xa7\xdb\x8c\xd8\xb1\xd8\xa7\xd9\x86\xd8\xb2\xd9\x85\xdb\x8c\xd9\x86: Ir\xc4\x81n-zam\xc4\xabn) ali Iranski kulturolo\xc5\xa1ki kontinent je naziv za podro\xc4\x8dje kjer dominira iranska kultura. Obsega obmo\xc4\x8dje iranske visoke planote od Kavkaza na zahodu do reke Ind v dana\xc5\xa1njem Pakistanu na vzhodu in  tvori zgodovinsko obmo\xc4\x8dje Irana._NEWLINE_Ker je govor o kulturnem in ne o politi\xc4\x8dnem izrazu, pod \xe2\x80\x9eVelikim Iranom\xe2\x80\x9c razumemo obmo\xc4\x8dje zgodovinsko naseljeno z iranskimi narodi vse od bronaste dobe. Naziv \xe2\x80\x9eIran\xe2\x80\x9c se v geografskem smislu uporablja ve\xc4\x8d tiso\xc4\x8dletij (glej: Terminologija Irana in Perzije), medtem ko se v politi\xc4\x8dnem smislu prvi\xc4\x8d uporablja v dobi Sasanidov (3. st.). V tem \xc4\x8dasu je bil Iran multinacionalna dr\xc5\xbeava, ki je politi\xc4\x8dno obsegala Malo Azijo, ne pa podro\xc4\x8dja vzhodno od dveh iranskih pu\xc5\xa1\xc4\x8dav. V kulturnem smislu pa je ravno obratno, saj je obsegala tudi iranske narode na vzhodu.\n_START_SECTION_\nDefinicija\n_START_PARAGRAPH_\nPo Richardu Nelsonu Fryeu, Veliki Iran obsega \xc2\xbbve\xc4\x8dino Kavkaza, Afganistana, Pakistana in Srednje Azije, kulturni vpliv pa posega tudi v zahodno Kitajsko in Indijo, ter podro\xc4\x8dja naseljena s semitskimi narodi\xc2\xab. Frye \xc5\xa1e pravi: \xc2\xbbPod Veliki Iran razumemo vse dr\xc5\xbeave v katerih se govori ali se je govorilo iranske jezike, odnosno vsa podro\xc4\x8dja kjer so obstajale multinacionalne iranske dr\xc5\xbeave\xc2\xab.  _NEWLINE_Richard Foltz navaja: \xe2\x80\x9e\xc4\x8cesto menijo, da so vsi narodi Velikega Irana - kulturolo\xc5\xa1kega pojma, ki se razteza od Mezopotamije in Kavkaza do Horezma, Transoksanija , Baktrije, ter vklju\xc4\x8duje Perzijce, Medijce, Parte, Sogdijance in ostale - bili zoroastrijanci v preislamskem \xc4\x8dasu\xe2\x80\x9c.  _NEWLINE_Grki so razlagali, da se je Veliki Iran raztezal do reke Ind. _NEWLINE_Zgodovinarja J. P. Mallory in Douglas Q. Adams trdita, da se je v zahodnem delu Velikega Irana v ahemenidsksem obdobju govorilo severozahodne iranske jezike, na vzhodnem delu pa vzhodnoiranske jezike, ki ustrezajo Avesti. _NEWLINE_George Lane prav tako navaja, da so Ilkanidi po razpadu Mongolskega cesarstva postali vladarji Velikega Irana. Judith G. Kolbas trdi, da je Uljayti vladal tem podro\xc4\x8djem med letoma 1304 in 1317. _NEWLINE_Glavni viri zgodovinarja Mira Khvanda (ki prou\xc4\x8duje timuridsko obdobje) definirajo Iran\xc5\xa1aher (Veliki Iran) kot podro\xc4\x8dje med Evfratom in Amu-Darjo. _NEWLINE_Skozi zgodovino pa vse do dana\xc5\xa1njega dne, etni\xc4\x8dna pripadnost nikoli ni bila odlo\xc4\x8dilni kriterij pri dolo\xc4\x8danju meja Velikega Irana. Richard Nelson Frye pravi: \xc2\xbbMnogokrat sem izpostavil, da dana\xc5\xa1nji narodi Srednje Azije, ne glede na to ali govorijo iranske ali tur\xc5\xa1ke jezike, imajo eno kulturo, eno religijo, en istem dru\xc5\xbebenih vrednot, in jih razlikuje samo jezik.\xc2\xab_NEWLINE_\xc5\xa0ele v novej\xc5\xa1em \xc4\x8dasu je zahodna kolonialna intervencija povzro\xc4\x8dil etni\xc4\x8dne te\xc5\xbenje odnosno etni\xc4\x8dno delitev mej v pokrajinah Velikega Irana. Patrick Clawson omenja, da je pojav etni\xc4\x8dnega nacionalizma fenomen, ki se je pojavil v 19. st.,  in da je Veliki Iran od vedno bil super-dr\xc5\xbeava v kulturnem, a ne v politi\xc4\x8dnem smislu._NEWLINE_V delu Nuzhat al-Qolub (\xd9\x86\xd8\xb2\xd9\x87\xd9\x87 \xd8\xa7\xd9\x84\xd9\x82\xd9\x84\xd9\x88\xd8\xa8), srednjeve\xc5\xa1ki geograf Hamdolah Mostowfi pi\xc5\xa1e:_NEWLINE_\xda\x86\xd9\x86\xd8\xaf \xd8\xb4\xd9\x87\xd8\xb1 \xd8\xa7\xd8\xb3\xd8\xaa \xd8\xa7\xd9\x86\xd8\xaf\xd8\xb1 \xd8\xa7\xdb\x8c\xd8\xb1\xd8\xa7\xd9\x86 \xd9\x85\xd8\xb1\xd8\xaa\xd9\x81\xd8\xb9 \xd8\xaa\xd8\xb1 \xd8\xa7\xd8\xb2 \xd9\x87\xd9\x85\xd9\x87_NEWLINE_Nekatera mesta Irana so bolj\xc5\xa1a od ostalih,_NEWLINE__NEWLINE_\xd8\xa8\xd9\x87\xd8\xaa\xd8\xb1 \xd9\x88 \xd8\xb3\xd8\xa7\xd8\xb2\xd9\x86\xd8\xaf\xd9\x87 \xd8\xaa\xd8\xb1 \xd8\xa7\xd8\xb2 \xd8\xae\xd9\x88\xd8\xb4\xdb\x8c \xd8\xa2\xd8\xa8 \xd9\x88 \xd9\x87\xd9\x88\xd8\xa7_NEWLINE_Ona imajo lepo in ugodno vreme,_NEWLINE__NEWLINE_\xda\xaf\xd9\x86\xd8\xac\xd9\x87 \xd9\xbe\xd8\xb1 \xda\xaf\xd9\x86\xd8\xac \xd8\xaf\xd8\xb1 \xd8\xa7\xd8\xb1\xd8\xa7\xd9\x86 \xd8\xb5\xd9\x81\xd8\xa7\xd9\x87\xd8\xa7\xd9\x86 \xd8\xaf\xd8\xb1 \xd8\xb9\xd8\xb1\xd8\xa7\xd9\x82_NEWLINE_Bogati Gand\xc5\xbea od Arana, in Isfahan enako,_NEWLINE__NEWLINE_\xd8\xaf\xd8\xb1 \xd8\xae\xd8\xb1\xd8\xa7\xd8\xb3\xd8\xa7\xd9\x86 \xd9\x85\xd8\xb1\xd9\x88 \xd9\x88 \xd8\xb7\xd9\x88\xd8\xb3 \xd8\xaf\xd8\xb1 \xd8\xb1\xd9\x88\xd9\x85 \xd8\xa8\xd8\xa7\xd8\xb4\xd8\xaf \xd8\xa7\xd9\x82\xd8\xb3\xd8\xb1\xd8\xa7_NEWLINE_Merv in Tus v Horasanu, in Kunya-Urgench (Aksara) tudi._NEWLINE_Geografski pristop The Cambridge History of Iran, opisuje Veliki Iran kot \xc2\xbbzgodovinsko in kulturolo\xc5\xa1ka entiteta\xc2\xab. ta obsega ozemlja Irana, Afganistana, ter kitajske in biv\xc5\xa1e sovjetske Srednje Azije.\n_START_SECTION_\nPokrajine\n_START_PARAGRAPH_\nV srednjem veku sta ozemlje Velikega Irana sestavljala dva dela: Perzijski Irak (zahodni del) in Horasan (vzhodni del). \xc4\x8crta razdvajanja je potekala v glavnem ob mestih Gorgan in Damagan. Ta delitev je veljala prete\xc5\xbeno v \xc4\x8dasu Gaznavidov, Seld\xc5\xbeukov in Timuridov, o \xc4\x8demer pri\xc4\x8dajo dela Abolfazl Bijakija (T\xc4\x81r\xc4\xabkhi Ba\xc3\xafhaq\xc4\xab), Al-Gazalija (Faza\'ilul al-anam min rasa\'ili hujjat al-Islam), itd. Pokrajini Transoksanija in Horezm sta bili v glavnem vklju\xc4\x8deni v vzhodni del (Horasan).\n_START_SECTION_\nSrednja Azija\n_START_PARAGRAPH_\nmini|desno|300px|Zemljevid Gerarda Mercatorja iz 1595, ki ka\xc5\xbee podro\xc4\x8dja Srednje Azije_NEWLINE_Po N. T. Homayounu: "Horezm je ena od regij Iran-zameena, odnosno domovina starodavnih Irancev (Airyanem Vaejah), po anti\xc4\x8dni knjigi Avesti".  Moderni u\xc4\x8denjaki verjamejo, da je Horezm to kar starodavni avestanski teksti imenujejo Ariyaneh Waeje ali Iran vij.  Isti viri navajajo, da je bil Urgench, ki je bil glavno mesto starega Horezma, pravzaprav Ourva - osma de\xc5\xbeela Ahure Mazde, ki je navedena v Vendidadu, enem od delov Aveste.  Michael Witzel, raziskovalec indoevropske zgodovine verjame, da je Iran vij ume\xc5\xa1\xc4\x8den v dana\xc5\xa1njem Afganistanu oziroma v severnih podro\xc4\x8djih anti\xc4\x8dnega Horezma in \xc5\xa1ir\xc5\xa1ega Horasana. Drugi zgodovinarji, kot Eltona L. Daniel iz Havajske univerze trdi, da Horezm teritorialno najbolj odgovarja podro\xc4\x8djem, ki so originalna domovina avestanskih narodov, medtem ko Dehkhoda navaja, da je Horezm "zibelka arijskih plemen". Dana\xc5\xa1nji Horezm je razdeljen med ve\xc4\x8d dr\xc5\xbeav Srednje Azije._NEWLINE_Raz\xc5\xa1irjen preko in izven meja Horezma, je Horasan obsegal podro\xc4\x8dja Srednje Azije od Semnana na vzhodu, preko severnega Afganistana, do podno\xc5\xbeja Pamirja (anti\xc4\x8dnega gorovja Imeon). Moderne pokrajine kot so Sand\xc5\xbean v Turkmenistanu, Razavi Horasan, Severni in Ju\xc5\xbeni Horasan v Iranu, so ostanki starodavnega Horasana. Do 13. st. in mongolske invazije na pokrajino, je bil Horasan kulturna metropola Velikega Irana.\n_START_SECTION_\nAfganistan\n_START_PARAGRAPH_\nAfganistan je bil del Velikega Horasana skupaj s Podro\xc4\x8dji okoli Mervuja in Ni\xc5\xa1apurja, kar v perzij\xc5\xa1\xc4\x8dini pomeni "vzhodna de\xc5\xbeela" ._NEWLINE_V Afganistanu se nahaja Balh, v katerem so \xc5\xbeiveli \xc5\xa1tevilni znameniti perzijski knji\xc5\xbeevniki: Rumi, Rabi\'a Balhi, Sanai Gaznavi, D\xc5\xbeami in Hvaja Abdulah Ansari. Afganistanski jezik Dari je skoraj identi\xc4\x8den vzhodnemu dialektu perzijskega jezika. Danes je zelo ra\xc5\xa1irjen v Afganistanu, neko\xc4\x8d pa je bil edini uradni jezik v sasanidskem obdobju._NEWLINE_Perzijski vladar Nasrudin-\xc5\xa1ah je izgubil kontrolo nad Heratom leta 1857, ko so ga zavzeli Britanci. \xc5\xa0e vedno mnogi geografski pojmi \xc5\xa1e danes nosijo perzijske nazive: Gulistan, \xc5\xa0uhada, Badgis, Majmana, Kala in Nav, Murgab, Puli Humri, Mazar-e \xc5\xa0arif, Band-e Amir, Pu\xc5\xa1t-i Koh, Farjab, Ajristan, Kara Bag, Jovzd\xc5\xbean, Safid, Nuristan, Dih Bala, Hisarak, Nimruz, Nuristan, Pand\xc5\xbe\xc5\xa1ir, Parvan, Samangan, Sar-i Pol, Maidan\xc5\xa1ar, Zabul._NEWLINE_\xd8\xb2\xd8\xa7\xd8\xa8\xd9\x84 \xd8\xa8\xd9\x87 \xda\xa9\xd8\xa7\xd8\xa8\xd9\x84 \xd8\xb1\xd8\xb3\xdb\x8c\xd8\xaf \xd8\xa2\xd9\x86 \xd8\xb2\xd9\x85\xd8\xa7\xd9\x86_NEWLINE__NEWLINE_Od Zabula je pri\xc5\xa1el v Kabul,_NEWLINE__NEWLINE_\xda\xaf\xd8\xb1\xd8\xa7\xd8\xb2\xd8\xa7\xd9\x86 \xd9\x88 \xd8\xae\xd9\x86\xd8\xaf\xd8\xa7\xd9\x86 \xd9\x88 \xd8\xaf\xd9\x84 \xd8\xb4\xd8\xa7\xd8\xaf\xd9\x85\xd8\xa7\xd9\x86_NEWLINE__NEWLINE_Ponosen, radosten in vesel._NEWLINE__NEWLINE_(Firdusi - \xc5\xa0ahname)\n_START_SECTION_\nTad\xc5\xbeikistan\n_START_PARAGRAPH_\nDr\xc5\xbeavna himna Tad\xc5\xbeikistana Surudi Milli govori o perzijsko-tad\xc5\xbei\xc5\xa1ki identiteti, ki je do\xc5\xbeivela preporod po razpadu SSSR. Tad\xc5\xbei\xc5\xa1ki jezik je skoraj identi\xc4\x8den perzij\xc5\xa1\xc4\x8dini, ve\xc4\x8dina mest v Tad\xc5\xbeikistanu nosi perzijske nazive: Du\xc5\xa1anbe, Isfara (Esfarayen), Ra\xc5\xa1t, Garm, Murgab, Vadat, Zaraf\xc5\xa1an, \xc5\xa0urab, Koljab, itd.\n_START_SECTION_\nTurkmenistan =\n_START_PARAGRAPH_\nModerni Turkmenistan (Nisa) je domovina iranske dinastije Arsakidov, ki so ustanovili mogo\xc4\x8dno Partsko ali Arsakidsko cesarstvo. Merv je postal glavno mesto kalifa Al-Mamuna (napol Perzijca), ki je premestil metropolo v podro\xc4\x8dje slab\xc5\xa1ega arabskega vpliva. Ime turkmenskega glavnega mesta A\xc5\xa1habad ima korenine v perzijskem imenu Ashk Abad ("A\xc5\xa1kovo mesto", po poglavarju dinastije Arsakidov). Turkmenistan je skupaj z dana\xc5\xa1njim Iranom, Afganistanom in Uzbekistanom neko\xc4\x8d bil del Airyanem Vaejaha ("prostor arijskih narodov" po Avesti).\n_START_SECTION_\nUzbekistan\n_START_PARAGRAPH_\nV dana\xc5\xa1njem Uzbekistanu se nahajajo mnoga znamenita mesta kot so Buhara, Samarkand (prvotno Afrasiab), \xc5\xa0ahrisabz, Andid\xc5\xbean, Hiva, Nav\xc4\x81\'i, \xc5\xa0irin, Tirmez i Zaraf\xc5\xa1an. \xc5\xa0tevilni u\xc4\x8denjaki trdijo, da so navedena mesta zibelka modernega perzijskega jezika. Iranska dinastija Samanidov, ki je trdila da je po poreklu od Sasanidov, je v Uzbekistanu imela glavno mesto._NEWLINE_\xd8\xa7\xdb\x8c \xd8\xa8\xd8\xae\xd8\xa7\xd8\xb1\xd8\xa7 \xd8\xb4\xd8\xa7\xd8\xaf \xd8\xa8\xd8\xa7\xd8\xb4 \xd9\x88 \xd8\xaf\xdb\x8c\xd8\xb1 \xd8\xb2\xdb\x8c_NEWLINE__NEWLINE_Oj Buhara! Radostna bodi in dolgo \xc5\xbeivi!_NEWLINE__NEWLINE_\xd8\xb4\xd8\xa7\xd9\x87 \xd8\xb2\xdb\x8c \xd8\xaa\xd9\x88 \xd9\x85\xdb\x8c\xd9\x87\xd9\x85\xd8\xa7\xd9\x86 \xd8\xa2\xdb\x8c\xd8\xaf \xd9\x87\xd9\x85\xdb\x8c_NEWLINE__NEWLINE_Tvoj kralj ti prihaja v goste._NEWLINE__NEWLINE_(Rudaki)\n_START_SECTION_\nZahodna Kitajska\n_START_PARAGRAPH_\nAvtonomna pokrajina Tashkurgan-Tad\xc5\xbeik na skrajnem zahodu Kitajske je zato\xc4\x8di\xc5\xa1\xc4\x8de perzijske manj\xc5\xa1ine in njihove kulture. Poleg navedene pokrajine, Iranski kulturolo\xc5\xa1ki kontinent obsega \xc5\xa1e Ka\xc5\xa1gar, Jarkand, Hotan in Turfan, ki so zelo vezani na iransko zgodovino.\n_START_SECTION_\nKurdistan\n_START_PARAGRAPH_\nKurdistan je kulturolo\xc5\xa1ko in zgodovinsko del Velikega Irana ve\xc4\x8d kot 2500 let. Kurdi govorijo severozahodni iranski jezik znan kot kurdski jezik, ter predstavljajo ve\xc4\x8dino populacije v regiji, ki vsebuje tudi arabsko, armensko, ajsorsko, azersko, \xc5\xbeidovsko, osetsko in turkijske manj\xc5\xa1ine. Ve\xc4\x8dina prebivalcev regije so muslimani, obstaja pa tudi pomembno \xc5\xa1tevilo jezidov, jarsanov, alevitov, kristjanov, kurdskih \xc5\xbeidov, mandaistov in zoroastrijcev.\n_START_SECTION_\nZahodni Pakistan\n_START_PARAGRAPH_\nZahodne pokrajine modernega Pakistana, kot so Severozahodna mejna provinca in Belud\xc5\xbeistan, so naseljene v glavnem z iranskimi narodi Pa\xc5\xa1tuni in Belud\xc5\xbei, ki sestavljajo ve\xc4\x8dino lokalne populacije. Pa\xc5\xa1tuni in Belud\xc5\xbei so najvzhodnej\xc5\xa1a iranska plemena, podro\xc4\x8dje na katerem \xc5\xbeivijo je mejni del Iranske visoke planote na vzhodu.\n_START_SECTION_\nKavkaz\n_START_PARAGRAPH_\nPodro\xc4\x8dja severnog Kavkaza kot so Dagestan, \xc4\x8ce\xc4\x8denija, Severna Osetija, Kabardsko-Balkarska in \xc5\xa1tevilna druga, so bila del Irana vse dokler jih v 18. in 19. stoletju ni okupiral Ruski imperij. Mo\xc4\x8dan vpliv perzijske kulture se lahko ob\xc4\x8duti vse do Tatarstana v srednji Rusiji. Primeri iranske arhitekture v mnogih kavka\xc5\xa1kim podro\xc4\x8djih kot je sasanidska trdnjava v Derbentu pri\xc4\x8da o velikem strate\xc5\xa1kem pomenu za Perzijce, ki so dominirali v regiji do prihoda Rusov. Kljub dvestoletni ruski dominaciji, so v velikem delu Kavkaza obdr\xc5\xbeali \xc5\xa1tevilne primere iranske tradicije kot je proslava Novruza (iransko novo leto).\n_START_SECTION_\nJu\xc5\xbeni Kavkaz\n_START_PARAGRAPH_\nV skladu z Gulistanskim sporazumom se je, Iran obvezal Rusom predati vsa podro\xc4\x8dja ju\xc5\xbenega Kavkaza, to je kanate Baku, \xc5\xa0irvan, Karabah, Gand\xc5\xbea, \xc5\xa0aki, Kuba ter dele Tali\xc5\xa1a. Derbent (Darband). Ti kanati so del modernega Azerbajd\xc5\xbeana. Samo 15 let kasneje, v skladu s Turkmenchay sporazumom, je bil Iran prisiljen predati tudi Nahi\xc4\x8devan ter dele Mugana in Erevana, ki so danes sestavni del Azerbajd\xc5\xbeana in Armenije. \xc5\xa0tevilna podro\xc4\x8dja in naselja v tej regiji \xc5\xa1e danes nosijo perzijska imena ali imena, ki izvirajo iz iranskih jezikov.\n_START_SECTION_\nArmenija\n_START_PARAGRAPH_\nArmenija je bila provinca \xc5\xa1tevilnih Perzijskih cesarstev \xc5\xbee od ahemenidske dobe dalje in bila stoletja pod direktnim vplivom perzijske kulture. Zgodovinsko je naseljena z iranskimi narodi, ki so se me\xc5\xa1ali s kavka\xc5\xa1kimi. Zaradi \xc5\xa1tevilnih politi\xc4\x8dnih preobratov med Perzijci in Rimljani odnosno Bizantinci, je Armenija postala zdru\xc5\xbeba prepletenih lokalnih kultur, iranskih socialnih in politi\xc4\x8dnih struktur, ter helenisti\xc4\x8dne in kr\xc5\xa1\xc4\x8danske tradicije.  Zaradi mo\xc4\x8dnega vpliva Zahoda in Rusije, je Armenija kljub stoletni neodvisnosti, asimilirala \xc5\xa1tevilne tuje kulture, tudi evropsko in libanonsko. _NEWLINE_Moderni Iran ima \xc5\xa1e danes relativno veliko armensko manj\xc5\xa1ino, ki \xc5\xa1teje 300.000 ljudi in je pustila sledi v iranski zgodovini (npr. katedrala Vank v Isfahanu).\n_START_SECTION_\nNahi\xc4\x8devan\n_START_PARAGRAPH_\nV zgodnji antiki je Narsih Perzijski zgradil obrambne strukture v pokrajini Nahi\xc4\x8devan. Kasneje so mnogi perzijski pisci in intelektualci iz kad\xc5\xbearskega obdobja \xc5\xbeiveli na tem podro\xc4\x8dju, ki je v za\xc4\x8detku 19. stoletja pripadlo Ruskemu cesarstvu._NEWLINE_\xda\xa9\xd9\x87 \xd8\xaa\xd8\xa7 \xd8\xac\xd8\xa7\xdb\x8c\xda\xaf\xd9\x87 \xdb\x8c\xd8\xa7\xd9\x81\xd8\xaa\xdb\x8c \xd9\x86\xd8\xae\xda\x86\xd9\x88\xd8\xa7\xd9\x86_NEWLINE_Oj Nahi\xc4\x8devan, spo\xc5\xa1tujem tvoje dose\xc5\xbeke,_NEWLINE__NEWLINE_\xd8\xa8\xd8\xaf\xdb\x8c\xd9\x86 \xd8\xb4\xd8\xa7\xd9\x87 \xd8\xb4\xd8\xaf \xd8\xa8\xd8\xae\xd8\xaa \xd9\xbe\xdb\x8c\xd8\xb1\xd8\xaa \xd8\xac\xd9\x88\xd8\xa7\xd9\x86_NEWLINE_S tem kraljem bo\xc5\xa1 ostal sre\xc4\x8den._NEWLINE__NEWLINE_(Nizami)\n_START_SECTION_\nGruzija\n_START_PARAGRAPH_\nGruzija ali \xe2\x80\x9eGorjestan\xe2\x80\x9c je bila perzijska provinca v sasanidskem obdobju, v \xc4\x8dasu vladavine Hormizda IV. V safavidskem obdobju je bila zelo kulturo povezana z Iranom; perzijski jezik je postal uradni jezik v Gruziji v \xc4\x8dasu vladavine \xc5\xa1aha Tahmaspa in Alah Verdi-hana, ki je pripadal gruzijski eliti v safavidski vladi in ima v Isfahanu tudi spomenik. Iranski premier Amin al-Sultan je imel o\xc4\x8deta Gruzijca.  Gruzija je bila ponovno ena od perzijskih provinc od 1629 do 1762, ko je pripadla Rusiji._NEWLINE_Proiransko je bil posebej nastrojen ju\xc5\xbeni del Gruzije, njen severni del pa se je bolj naslanjal na rusko pomo\xc4\x8d iz severa. Na mesto Teflis (gruz.: Tbilisi) so Perzijci pustili mo\xc4\x8dan kulturni pe\xc4\x8dat, nekaj \xc4\x8dasa je bil celo za\xc4\x8dasna rezidenca kad\xc5\xbearskih naslednikov princa Abasa Mirze._NEWLINE_Ker Perzija ni ve\xc4\x8d mogla parirati Rusom v Gruziji, se je uradno odrekla gruzijskega ozemlja v skladu z Gulistanskim in Turkmenchay sporazumom. Iran se je odrekel vseh mest in vasi v Gruziji, tudi regij ob \xc4\x8drnomorski obali, kot so Megrelija, Abhazija, Imeretija in Gurija.'